Сотні дызайнерскіх штучак былі раскупленыя наведнікамі Central Fashion Market, каб ужо зусім хутка стаць нечымі каляднымі ды навагоднімі падарункамі. У гэтую нядзелю клуб Мулен Руж, дзе адбываўся модны гандаль, наведала каля 2 тысяч чалавек. Дызайнерскія валёнкі, экстравагантны камбінезон, лямцавая шапка са смешнымі вушамі, фіялетавае пяро ў галаву альбо драўляны конь – ніколі не ведаеш, з чым адтуль выйдзеш.